Nedre Enkeltskillingsveita

Nedre Enkeltskillingsveita (2, 3, 4) er en av flere veiter under benevnelsen Enkeltskillingsveitene som ligger i Midtbyen i Trondheim. Nedre Enkeltskillingsveita er den lengste av disse på omtrent 80 meter og strekker seg fra nord mot sør, fra Olav Tryggvasons gate til Øvre Enkeltskillingsveita.  

Enkeltskillingsveitene i Trondheim omtales fra 1707, og er navngitt etter Ole Eriksen Øren, som ble kalt Ole Enkeltskilling, trolig fordi han hadde en kro der han solgte brennevin for én skilling. Han holdt hus på hjørnet mellom Øvre og Nedre Enkeltskillingsveita, i huset som i dag har adresse Thomas Angells gate 17.

Cafeen Mormors Stue ligger i Nedre Enkeltskillingsveita 2.

Bildegalleri

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Veier i Trondheim
Midtbyen (Trondheim)